Акоронавирустә инфекциа алаҵәара ацәшәаразы аԥкыратә уснагӡатәқәа шалагалоугьы Аԥсны аныҳәатә гәалаҟазаара аԥырҵеит. Акаҳуажәырҭақәеи адәқьанқәеи арԥшӡагақәа рыла иҩычоуп. Ахақәиҭра аштаҿы иргылоуп аԥсаӡ, иаартуп апавильонқәа, зыҟны акаҳуа, ачаи, ахаа-мыхаақәа раахәара ахьалшо.
Аҟәа ақалақь ахадара Ахақәиҭра ашҭаҟны идыргылеит аекран ду, аҭааҩцәа идырбалахоит аныҳәа иадҳәало амультфильмқәеи афильмқәеи. Иара убас иаартуп аҵааҵәҟьа иалху аҵаақәышьқьырырҭа, аҭбаареи ауреи 20-20 метра иҟоуп.